El rei sabia que havia de prendre París si volia governar tota França. Això, però, no era una tasca fàcil. La premsa i els partidaris de la Lliga Catòlica van continuar divulgant històries sobre atrocitats comeses contra sacerdots catòlics i laics a Anglaterra protestant (vegeu Quaranta màrtirs d'Anglaterra i Gal·les). La ciutat estava preparada per lluitar fins a la mort en comptes d'acceptar un rei calvinista. La Batalla d'Ivry
, lluitada el 14 de març de 1590, va ser una altra victòria per al rei, i les forces d'Enric van continuar assetjant París, però el setge va ser trencat pel suport espanyol. En adonar-se que el seu predecessor havia tingut raó i que no hi havia perspectiva de que un rei protestant succeís a la catòlica París, Enric va dir la famosa frase "Paris vaut bien une messe" (Paris val molt una missa). Va ser formalment acceptat a l'Església Catòlica Romana el 1593 i va ser coronat a Chartres el 1594.